L 132/18 Jurnalul Oficial al Uniunii Europene 23.5.2012 DECIZII DECIZIA DE PUNERE ÎN APLICARE A COMISIEI din 16 mai 2012 privind măsurile de urgență pentru prevenirea introducerii și răspândirii în Uniune a Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) [notificată cu numărul C(2012) 3137] (2012/270/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunita- te (!), în special articolul 16 alineatul (3) a treia teză, întrucât: (1) Dintr-o evaluare efectuată de către Comisie, bazată pe o analiză a riscului fitosanitar realizată de Organizaţia Europeană şi Mediteraneeană pentru Protecţia Plantelor, rezultă că Epitrix cucumeris (Harris), Epitrix similaris (Gen- tner), Epitrix subcrinita (Lec.) și Epitrix tuberis (Gentner) pot avea efecte dăunătoare pentru plantele sensibile. Acestea afectează, în special, tuberculii de Solanum tuberosum L., inclusiv pe cei destinați plantării, denumiți în continuare „tuberculi de cartofi”, care sunt produşi în întreaga Uniune. Aceste organisme nu sunt listate nici în anexa I, nici în anexa II la Directiva 2000/29/CE. (2)  Portugalia a informat Comisia că Epitrix cucumeris (Harris) şi Epitrix similaris (Gentner) sunt prezente în statul membru respectiv. O notificare transmisă de Spania la 8 septembrie 2010 arată primele depistări ale Epitrix similaris (Gentner) într-o regiune a acestui stat membru. Informaţiile disponibile arată, de asemenea, că Epitrix cucumeris (Harris) şi Epitrix tuberis (Gentner) sunt prezente într-o țară terță care exportă în prezent tuberculi de cartofi către Uniune. (3)  Ar trebui să se prevadă măsuri cu privire la introducerea în Uniune a tuberculilor de cartofi din țări terțe în care Epitrix cucumeris (Harris), Epitrix similaris (Gentner), Epitrix subcrinita (Lec) sau Epitrix tuberis (Gentner) sunt cunoscute ca fiind prezente. Ar trebui, de asemenea, să se prevadă măsuri în ceea ce priveşte circulația () JO L 169, 10.7.2000, p. 1. tuberculilor de cartofi care provin din zone ale Uniunii în care prezența unuia sau a mai multora dintre aceste organisme este confirmată. (4) Monitorizările privind prezența Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) ar trebui să fie efectuate pe tuberculii de cartofi şi câmpurile cultivate cu cartofi în toate statele membre, iar rezultatele ar trebui notificate. De asemenea, statele membre pot alege să efectueze moni- torizări și pe alte plante. (5) Ar trebui prevăzute măsuri pentru ca statele membre să stabilească zonele demarcate în cazurile în care prezența Epitrix cucumeris (Harris), Epitrix similaris (Gentner), Epitrix subcrinita (Lec) sau Epitrix tuberis (Gentner) este confirmată în vederea eradicării sau cel puțin a limitării răspândirii organismelor în cauză și să asigure monito- rizarea intensivă pentru determinarea prezenței lor. (6)  Dacă este necesar, statele membre ar trebui să-şi adapteze legislația pentru a se conforma prezentei decizii. (7) Prezenta decizie ar trebui să fie în vigoare până la 30 septembrie 2014, pentru a permite evaluarea efica- cității sale. (8) Măsurile prevăzute în prezenta decizie sunt conforme cu avizul Comitetului fitosanitar permanent, ADOPTĂ PREZENTA DECIZIE: Articolul 1 Interdicții privind Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) Epitrix cucumeris (Harris), Epitrix similaris (Gentner), Epitrix subcrinita (Lec) şși Epitrix tuberis (Gentner), denumite în continuare „organisme specificate”, nu se introduc sau răspândesc pe teritoriul Uniunii.